ประกาศกระทรวงเทคโนโลยีสารสนเทศและการสื่อสาร เรื่อง การจัดระเบียบการใช้โทรศัพท์เคลื่อนที่ระบบเติมเงิน

ประกาศกระทรวงเทคโนโลยีสารสนเทศและการสื่อสาร
ประกาศกระทรวงเทคโนโลยีสารสนเทศและการสื่อสาร
เรื่อง
การจัดระเบียบการใช้โทรศัพท์เคลื่อนที่ระบบเติมเงิน[๑]
 

โดยที่นายกรัฐมนตรีได้ออกประกาศตามมาตรา ๑๑ ของพระราชกำหนดการบริหารราชการในสถานการณ์ฉุกเฉิน
พ.ศ. ๒๕๔๘ ลงวันที่ ๒๐ กรกฎาคม ๒๕๔๘ มาตรา ๖ วรรคสอง กำหนดให้การซื้อขายบัตรประจำตัวผู้ใช้บริการ
(ซิมการ์ด) ของโทรศัพท์เคลื่อนที่ทั่วราชอาณาจักรต้องเก็บหลักฐานที่ระบุชื่อผู้ซื้อตามที่กระทรวงเทคโนโลยีสารสนเทศและการสื่อสารกำหนด

ปลัดกระทรวงเทคโนโลยีสารสนเทศและการสื่อสาร ในฐานะได้รับมอบอำนาจจากนายกรัฐมนตรีให้เป็นพนักงานเจ้าหน้าที่ปฏิบัติตามพระราชกำหนดการบริหารราชการในสถานการณ์ฉุกเฉิน
พ.ศ. ๒๕๔๘ จึงออกประกาศการจัดระเบียบการใช้โทรศัพท์เคลื่อนที่ระบบเติมเงิน
เฉพาะในท้องที่จังหวัดยะลา จังหวัดปัตตานี และจังหวัดนราธิวาส ไว้ดังต่อไปนี้

ข้อ ๑ ผู้ประกอบการโทรศัพท์เคลื่อนที่ ต้องจัดเก็บข้อมูลผู้ขอจดทะเบียนซิมการ์ดโทรศัพท์เคลื่อนที่ระบบเติมเงิน
ให้ปรากฏรายละเอียดตามแบบฟอร์ม ทก. ๑ แนบท้ายประกาศนี้
โดยขอดูบัตรประจำตัวประชาชนผู้มาซื้อ พร้อมเก็บสำเนาบัตรประจำตัวผู้ขอจดทะเบียนไว้เป็นหลักฐานทุกรายให้ตรงกับบุคคลที่มาซื้อ
จึงจะจำหน่ายซิมการ์ดได้ ทั้งนี้ เพื่อเป็นหลักฐานในการตรวจสอบ

ข้อ ๒ ผู้ประกอบการโทรศัพท์เคลื่อนที่ ต้องจัดทำสมุดบัญชีคุมการรับซิมการ์ดจากบริษัทต่างๆ
มาจำหน่าย ว่ามีวิธีการนำซิมการ์ดมาจำหน่ายเท่าใด จากบริษัทหรือตัวแทนจำหน่ายใด พร้อมระบุหมายเลขโทรศัพท์
หมายเลขซิมการ์ด เก็บไว้เป็นหลักฐานในการตรวจสอบ รวมทั้งการจัดทำบัญชี
การจำหน่ายซิมการ์ดให้กับผู้ซื้อ โดยจะต้องลงรายละเอียดตามแบบฟอร์ม ทก. ๒ แนบท้ายประกาศนี้

ข้อ ๓ เมื่อพนักงานเจ้าหน้าที่หรือผู้ที่ได้รับมอบหมายจากพนักงานเจ้าหน้าที่
ตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ขอตรวจสอบ ต้องดำเนินการนำบัญชีต่างๆ
ให้พนักงานเจ้าหน้าที่ตรวจสอบ

ข้อ ๔ ผู้ครอบครองบัตรประจำตัวของผู้ใช้บริการ (ซิมการ์ด)
ระบบเติมเงิน หากปรากฏว่า บัตรประจำตัวของผู้ใช้บริการ (ซิมการ์ด) เกิดสูญหาย ต้องรีบแจ้งต่อศูนย์บริการลูกค้าของแต่ละบริษัทที่ใช้บริการเพื่อการระงับสัญญาณโทรศัพท์ทันที
และศูนย์บริการที่รับแจ้งจะต้องออกหนังสือรับรองให้
เพื่อใช้เป็นหลักฐานในการนำไปแจ้งความต่อสถานีตำรวจต่อไป


ประกาศ
ณ วันที่ ๓๑ กรกฎาคม พ.ศ. ๒๕๔๙
ไกรสร
พรสุธี
ปลัดกระทรวงเทคโนโลยีสารสนเทศและการสื่อสาร
พนักงานเจ้าหน้าที่
[เอกสารแนบท้าย]

๑.
แบบข้อมูลผู้จดทะเบียนซิมการ์ดโทรศัพท์เคลื่อนที่ (แบบทก.1)
๒.
แบบข้อมูลการจำหน่ายซิมการ์ดของร้าน...............................

(ดูข้อมูลจากภาพกฎหมาย)































นันทนา/ผู้จัดทำ
๘ สิงหาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๘๔ ง/หน้า ๑/๒ สิงหาคม ๒๕๔๙